**NORME DE REDACTARE**

**Termen-limită de expediere a articolelor: 30 mai 2024**

1. **Prezentarea manuscrisului**

Materialele vor fi expediate pe e-mailul Catedrei de drept a USARB (catedra.drept@usarb.md ), redactate în Word.docx , Times New Roman

1. **Dimensiuni acceptate** - **max. 30.000 semne** (**~3000** semne/pagină, maximum 8-10 pagini/articol);

# Forma articolului

* 1. **Structura articolului**
		+ **Titlul lucrării** – va fi scris în limba originalului, cu minuscule, 14, bold, centrat;
		+ **Prenumele şi NUMELE autorului/autorilor**, la 1 rând distanţă de titlu, în partea dreaptă a paginii – 12, bold;
		+ **Afilierea**, la 1 rând distanţă de prenumele şi numele autorului/autorilor – 12;
		+ **Rezumatele**: Articolele vor fi însoţite de rezumat într-o limbă de circulaţie internaţională. **Textele scrise în alte limbi vor fi însoţite de rezumat în limba română.** Rezumatele nu vor depăşi 700 de semne şi vor fi însoţite de **cuvinte-cheie**, scrise în limba în care este scris rezumatul;
		+ **Textul** - 12, interval - 1,5;
		+ **Bibliografia**, la un rând distanţă de text.

# Reguli de ierarhizare

În cazul divizării conţinutului articolului, acesta se va face prin numerotarea capitolelor şi a subcapitolelor potrivit sistemului decimal, fie că se optează pentru inserarea de titluri şi subtitluri sau nu.

În cazul în care, în interiorul capitolelor sau subcapitolelor, sunt necesare enumerări sau ierarhizări de exemple, se pot întrebuinţa următoarele tipuri de notare:

(I), (II), (III) etc.

(A), (B), (C) etc.

(1), (2), (3) etc.

(a), (b), (c) etc.

# Normele ortografice

Pentru articolele scrise în limba română, normele ortografice sunt cele din DOOM.

# Caractere tipografice

* + - MAJUSCULELE se folosesc potrivit regulilor ortografice standard ale limbii în care este redactat articolul şi la scrierea numelui autorului;
		- *italicele* se folosesc pentru indicarea caracterului, de exemplu, a unui cuvânt sau sintagmă şi la notarea cărţilor şi articolelor citate în text sau bibliografie;
		- spaţierea se foloseşte pentru reliefarea unui concept;
		- **aldinele (bold)** se întrebuinţează la scrierea titlurilor şi subtitlurilor.

# Bibliografia

Fiecare articol este însoţit obligatoriu de **Bibliografie,** care conţine lucrările citate, inserate în ordine alfabetică, fiind numerotate.

Pentru diferite varietăţi de titluri, participanții sunt rugaţi să respecte **modelele de mai jos:**

1. BOIŞTEANU E., DRUMEA I. *Unele reflecţii juridice privind definirea noţiunii de parteneriat social în sfera muncii şi conturarea principiilor de bază ale parteneriatului social în legislaţia Republicii Moldova*. În: Revista română de dreptul muncii, nr. 7/2016, p. 30-40. ISSN 1582- 7534.
2. Convenţia de la Ottawa din 1997 privind interzicerea utilizării, stocării, producerii și transferului de mine anti-personal și distrugerea acestora // [On-line]: [www.icrc.org/eng/assets/files/other/1997\_ap\_mines.pdf](http://www.icrc.org/eng/assets/files/other/1997_ap_mines.pdf) (accesat pe 19.12.2021).
3. Decizia Colegiului penal lărgit al Curţii Supreme de Justiţie din 29.01.2019. Dosarul nr. 1ra- 33/2019. [On-line]: <http://jurisprudenta.csj.md/search_col_penal.php?id=13022>
4. Hotărârea CtEDO din 12.12.2017 în cauza nr. 65324/09 Ialamov v. Republica Moldova. // [Online]: <http://hudoc.echr.coe.int/eng?i=001-179414> (accesat pe 05.01.2022).
5. Hotărârea Plenului Curţii Supreme de Justiţie a Republicii Moldova de modificare şi completare a Hotărârii Plenului CSJ nr. 1 din 25.04.2016 „Cu privire la practica aplicării unor prevederi ale legislaţiei ce vizează dreptul de autor şi drepturile conexe”. // [Online]: <http://jurisprudenta.csj.md/search_hot_expl.php?id=300> (accesat pe 11.11.2021).
6. Legea pentru modificarea Codului penal al Republicii Moldova, nr. 111 din 22.04.2004. În: Monitorul Oficial al Republicii Moldova, 2004, nr. 73.
7. ODINOKAIA I. *Studiu de caz privind impactul Acordului de Asociere UE-RM asupra reformei sistemului de asigurare cu pensii pentru limită de vârstă.* În: Materialele conferinței internaționale „România – de la Marea Unire la integrarea europeană”, 14-15 noiembrie 2018, Iași: UAIC, 2021, pp. 179-190. ISBN: 978-606-714-571-7
8. STADNIȚKI L. *Atribuţiile procurorului la examinarea în prima instanță a cauzelor penale*. Autoreferat al tezei de doctor în drept. Chișinău, 2016. 28 p.
9. STRETEANU, F., NIȚU, D. *Drept penal. Partea generală*. Vol. I. București: Universul Juridic, 2014. 520 p. ISBN 978-606-673-522-3

# Citarea şi referinţele

* + - citatele se dau în *italice*;
		- referinţele în text se dau între paranteze drepte [1], indicându-se pagina [2, p. 71], [2,

pp. 80-85].

# Notele de subsol

În notele de subsol se dau, de regulă, informaţii mai ample (citate, explicaţii etc.). Notele de subsol se numerotează începând cu 1 şi se inserează automat prin Word.

# Scheme şi tabele

Schemele, figurile, fotografiile şi tabelele fac parte din text şi se plasează după referinţa respectivă în text. Este preferabil ca acestea să fie realizate în programul Word.

**COMITETUL ORGANIZATORIC**